Kamu bisa jelasin ke aku soal Syaiful Nazar dalam bahasa minangkabau?

Syaiful Nazar (laia di Salido, Pasisia Salatan, Sumatera Barat, taun 1961) adolah surang atlet senam Indonesia. Sabagai surang pasenam Syaiful Nazar alah baprestasi tinggi baiak dilingkuik nasional maupun regional ASEAN. Dalam babarapo arena PON jo SEA Games inyo alah manyumbangan banyak madali ameh. Sapanjang taun 1979-1985 namonyo dikana sabagai salah surang atlet pandulang madali ameh baiak untuak daerahnyo, Sumatera Barat dalam arena PON maupun untuak negaranyo, Indonesia di arena SEA Games.

Syaiful Nazar pernah mangenyam pandidikan tinggi FPOK IKIP di Jakarta. Pado taun 1982 sampai taun 1989 inyo sempat pulo bamain di film layar leba baiak sabagai pemeran utamo maupun figuran.

Karano prestasinyo, inyo pun diagiah hadiah sabuah rumah di Padang dek Gubernur Sumatera Barat wakatu itu. Bahkan inyo pun diangkek jadi pagawai nagari sipil (PNS) sarato ditugehan dikantua pawakilan Pemda Sumatera Barat di Jakarta sabalun dipindahan ka Padang 5 taun kudian.